ओकोवांगो डेल्टा अफिरका महादेस के बोत्स्वाना में एगो नदी डेल्टा आ घास के मैदान बा। ई नदी डेल्टा थलभीतरी (इनलैंड) डेल्टा हवे, मने की, एकर पानी कौनों समुंद्र ले ना चहुँपे ला बलुक जमीनी हिस्से में सूखि जाला। कालाहारी के बिसाल रेगिस्तानी हिस्सा में ई डेल्टा ओकवांगो नदी बनावे ले आ ई एक किसिम के अजगुते इकोसिस्टम हवे। एकरा के यूनेस्को द्वारा संरक्षित अस्थान के रूप में दर्जा दिहल गइल बा। हाल के समय में ई अपना प्राकृतिक बिबिधता आ अद्भुत किसिम खातिर पर्यावरणवादी आ पर्यावरण प्रेमी लोगन खातिर बहुते आकर्षण के चीज बन गइल बा।